फुल देवी

फुल देवी एक हिंदू सती स्त्री थी, जिसे मुगल बादशाह औरंगजेब ने बलपूर्वक अपनी बेगम बनाया जिसका नाम फूलजानी बेगम पड़ा । उसके यथार्थ प्रेमी व पति का नाम पुरंदर था। वे दोनो ही ग्राम्य थे। गांव में औरंगजेब ने फुल देवी को देखा और लुब्ध हो गया । उसके सैनिक फूलबाई को उठा ले गये । वह बेगमों की प्रधान बनी । इस प्रकार फूलजानी बेगम उसका नाम पड़ा ।

प्रेम कथा 
फुल देवी ही अपनी मां की आँखों की पुतली , अंधे की लाठी , जीवन का सहारा थी । पुरन्दर और फूलबाई दोनों गाँव की पाठशाला में एक ही साथ शिक्षा पाते थे ।  दोनों परस्पर हिल - मिल कर पढ़ते और साथ ही खेला करते । वयस् बढा। फूलबाई को यौवन में प्रवेश करते देखकर उसकी माता ने पुरन्दर के साथ विवाह करना निश्चित कर दिया पर इस कामना की पूर्ति भी नहीं हो पायी कि वह काल के कराल गाल में चली गयी । फूलबाई वृक्ष से गिरी लतिका की भांति मुरझाने लगी । यह अनुपम लावण्यवती थी । इसी के गाँव में औरंगजेब ने इसे देखा और लुब्ध हो गया । तथा उसका अपहरण कर लिया व अपनी बेगम बनाया। 

फिर फुलबाई ने किसी दिन पुरंदर को पत्र लिखा। पुरन्दर ने फूलबाई का मार्मिक पत्र एक ही सांस में पढ़ लिया । उन्हें तृप्ति नहीं हुई । एक बार , दो बार , तीन बार , कई बार उन्होंने उसे पढ़ा । उनकी आँखं कर रही थीं , पर पत्र वे पढ़ते ही जा रहे थे । बचपन का सारा दृश्य उनकी आँखों में झूल गया । पुरन्दर के ही देवल गाँव में विधवा वृद्धा की एकमात्र पुत्री फूलबाई थी ।

पत्र वाहिका द्वारा यह पत्र भेजा गया था। आंसू पोंछते हुए पुरन्दर ने पत्र - वाहिका से पूछा कि मेरी सहायता तुम कर सकोगी ? वह फूलजानी बेगम की प्राणप्रिय और परम विश्वस्त बाँदी थी । 'बेगम साहिबा की ख्वाहिश पूरी करने के लिये अपनी जान भी दे सकती हूँ'—उसने तुरंत जवाब दिया । पुरंदर फुलबाई तक पहुंच गया। फुल ने पुरंदर को देखा। रोते रोते उसने कहा 'मैं परम अपवित्र हूँ ; मुझे स्पर्श न करें , नाथ !' उसके आंखों में अश्रु की बांढ आ गयी थी। फूल को अपने बांहों में लेते हुए पुरन्दर ने कहा 'तुम परम पवित्र हो देवी !' 

पुरंदर ने कहा - "जिसका मन और जिस की आत्मा अपवित्र नहीं है , जो विवश है , मन से जिसने पर-पुरुष की ओर दृष्टि भी नहीं डाली , वह नारी काया से बन्धन में पड़ कर भी अपवित्र नहीं मानी जा सकती । मैं तुम्हें अपनी सहधर्मिणी बनाकर रक्खूँगा , रानी ।"

लेकिन फुल ने मना कर दिया। वो पुरंदर के हाथो मे अपने प्राण देना चाहती थी। वक्त बहोत कम था। औरंगजेब को आखिर पुरा माजरा पता लग गया और वे पकडे गये। औरंगजेब ने पुरंदर को मृत्युदंड दिया। ये देखकर फुल देवी ने भी अपने पेट में कृपाण डालकर अपना बलिदान दे दिया।

मरते - मरते फुल देवी का कहा कथन है -  'आर्य नारी का पति ही सर्वस्व होता है। विश्व की कोई शक्ति भी उसे अपने पति से अलग नहीं कर सकती । महल में बंद रह कर भी  इन्हीं देवता के चरणों में थी । इनके परलोक - गमन पर भी इन्हीं के पास जा रही हूँ ।'''

 समाधि 
अहमदनगर किले के बाहर फुल देवी की एक समाधि है । सात दिनों तक अनवरत रूप से औरंगजेब की सारी बेगमें समाधि पर फूल चढ़ाती थी। समाधि पर निम्नाङ्कित आशय का एक फारसी-शेर भी खुदवाया गया है - जो मैं ऐसा जानता , सरल बालिका माहि !इतना अतुलित प्रेम है , फूल छेड़ता नाहि ॥''

संदर्भ